kardosdrur/scandi-wiki huggingface dataset:
Camping (film fra 2009)

Camping er en dansk drama- og komediefilm fra 2009. Filmen er instrueret af Jacob Bitsch og produceret af Nimbus Film. Manuskriptet er skrevet af Anders Frithiof August. Den havde biografpremiere 4. september 2009 og udkom 2. marts 2010 på dvd. Tv-kanalen Canal+ First har i perioden 14. oktober 2010 til 2. december 2010 vist Camping seks gange.

I hovedrollen ses Mia Lyhne, mens de øvrige store roller er besat af Kirsten Lehfeldt, Oliver Alexander Brandel, Heine Grove Ankerdal og Caroline Dahl.

Handling 

Filmen handler om Bodil (Lehfeldt) der mister sin mand (Thunbo) ved et selvmord i campingvognen, efter at de har vundet Dansk Melodi Grand Prix i 1982. Så finder hun på, sammen med sin følelseslammede datter Connie (Lyhne) og hendes bror, den overvægtige Christian (Brandel) at tage på en campingtur på som skal bringe dem tættere sammen. Turen til Langeland og bl.a. Kong Humbles Grav er i første omgang en fiasko. Men mødet med de lokale bringer fornyet håb.

Medvirkende 
 Mia Lyhne – Connie Nielsen
 Kirsten Lehfeldt – Bodil Nielsen
 Oliver Alexander Brandel – Christian Nielsen
 Heine Grove Ankerdal – Rasmus
 Caroline Dahl – Laura
 Morten Thunbo – Poul Nielsen
 Joen Højerslev – Lars
 Anders Brink Madsen – Campingsælger

Referencer

Eksterne henvisninger 
 

Danske film fra 2009
Komediefilm fra Danmark
Dramafilm fra Danmark
Dansksprogede film
Camping (flertydig)

Camping kan henvise til flere emner:

 Camping – udendørs aktivitet
 Camping (film fra 1917) – amerikansk stumfilm med bl.a. Victor Moore
 Camping (film fra 1978) – hollandsk film instrueret af Thijs Chanowski
 Camping (film fra 1990) – dansk film med bl.a. Søren Pilmark og Per Pallesen
 Camping (film fra 2006) – fransk film instrueret af Fabien Onteniente
 Camping (film fra 2009) – dansk film med bl.a. Mia Lyhne og Kirsten Lehfeldt
Unge Høyre

Unge Høyres Landsforbund er en norsk liberalkonservativ politisk ungdomsorganisation, der støtter partiet Høyre. Organisationen havde 3.078 medlemmer (2022) og blev grundlagt i 1922.

I forhold til moderpartiet er Unge Høyre på flere områder mere liberalt. Unge Høyre er for norsk medlemskab af EU og NATO.

Organisationens formand er pr. 2020 Sandra Bruflot.

Eksterne henvisninger 
 Unge Høyres hjemmeside

Etableret i 1922
Ungdomsorganisationer
Norges politik
Arbeidernes Ungdomsfylking

Arbeidernes Ungdomsfylking (AUF) er en norsk politisk ungdomsorganisation, der er tilknyttet Det norske Arbeiderparti. Med sine 8.997 medlemmer (2022), er det Norges største politiske ungdomsorganisation.

AUF blev dannet i sin nuværende form i 1927, da Venstrekommunistisk Ungdomsfylkning og Norges sosialistiske ungdomsforbund blev lagt sammen. Arbeiderpartiets første ungdomsorganisation blev imidlertid grundlagt allerede i 1903, hvilket AUF selv regner som sit etableringsår. AUF har været en af de mest indflydelsesrige ungdomsorganisationer i Norge, og rækken af formænd tæller bl.a. Trygve Bratteli, Thorbjørn Jagland og Jens Stoltenberg. Siden 2010 har Eskil Pedersen været landsformand for AUF. 

AUF er medlem af International Union of Socialist Youth og YES.

Lederen (pr. 2023) er Astrid Willa Eide Hoem.

Massakren på Utøya 

Den 22. juli 2011, mens AUF holdt sommerstævne på øen Utøya, blev øen angrebet af den 32-årige højreekstremist Anders Behring Breivik, der udgav sig for at være politimand. I løbet af en time nåede han at dræbe mindst 68 personer, og mindst 90 blev indlagt på hospitalet.

Se også 
 Siri Marie Seim Sønstelie og Erik H. Sønstelie

Referencer

Eksterne henvisninger 
 AUFs hjemmeside

Etableret i 1927
Ungdomsorganisationer
Norges politik
Socialdemokratiske organisationer
Terrorhandlinger i Norge
Ellie Greenwich

Eleanor Louise "Ellie" Greenwich (født 23. oktober 1940, død 26. august 2009) var en amerikansk sangskriver, musikproducer og sanger. Hun var især i 1960'erne medansvarlig for en lang række hits som sangskriver, heriblandt "Be My Baby", "Da Doo Ron Ron", "Leader of the Pack" og "River Deep – Mountain High".

Ellie Greenwich blev født i Brooklyn i New York, og som barn fik hun undervisning i harmonikaspil. Snart begyndte hun at spille på klaver også, og det var med hjælp af dette, at hun skrev sine første sange som teenager. I high school var hun med i en popgruppe, og som syttenårig i college fik hun mulighed for at indspille sin første plade, hvortil hun benyttede navnet Ella Gaye.

I nogle år havde Greenwich skrevet sange med skiftende partnere lige som hun havde sunget kor på en række pladeindspilninger. Da hun i 1962 blev gift med vennen gennem flere år, Jeff Barry, og herefter skrev hun udelukkende sange sammen med ham. I løbet af få år skrev parret en række af de store hits, der både skabte og befæstede musiknavne i tiden som The Ronettes ("Baby I Love You", "Be My Baby"), The Crystals ("Then He Kissed Me"), The Shangri-Las ("Leader of the Pack") og Manfred Mann ("Do Wah Diddy Diddy"). 

Ægteskabet holdt imidlertid ikke mere end et par år, og selv om parret fortsatte lidt længere med at samarbejde om blandt andet den nyfundne stjerne Neil Diamond, lige som de skrev sange til The Ronettes ("I Can Hear Music") samt Ike og Tina Turner ("River Deep, Mountain High"). I 1967 oprettede Greenwich sammen med Mike Rashkow pladeselskabet Pineywood Records, og Rashkow og Greenwich indledte et parløb om at skrive sange og producere plader. I den sammenhæng udgave Ellie Greenwich også selv et album med titlen Ellie Greenwich Composes, Produces and Sings, der gav hende et par mindre hits. 

Samarbejdet med Rashkow sluttede i 1971, og senere samarbejdede Greenwich med forskellige andre sangskrivere, bl.a. Ellen Foley. Det gav hits til navne som Nona Hendryx og Cyndi Lauper. I 1984 blev der lavet en musical med titlen Leader of the Pack baseret på hendes hits fra 1960'erne og hendes liv, og hun medvirkede selv i en opsætning i New York. Musicalen blev opsat adskillige steder i verden, og Greenwich deltog selv i mange af disse opsætninger.

I 1991 blev Greenwich og Barry optaget i Songwriters Hall of Fame.

Ekstern kilde 

Sangskrivere fra USA
Musikproducere fra USA
Sangere fra USA
Personer fra New York
Ålands Framtid

Ålands Framtid er et politisk parti på Ålandsøerne, der arbejder for Ålandøernes politiske uafhængighed.

Partiet blev dannet i 2001 og stillede for første gang op til valget til Ålands lagting i 2003, hvor det fik 6,5 procent af stemmerne og 2 mandater. Ved valget i 2007 gik det frem til 8,1 procent, men mandattallet forblev uændret. På europæisk plan indgår partiet i Europæisk Fri Alliance. 

Partileder er Anders Eriksson.

Eksterne henvisninger
 Ålands Framtids hjemmeside

Etableret i 2001
Ålandsøerne
Politiske partier i Finland
Universitetet i Agder

Universitetet i Agder er et norsk universitet med campusser i Kristiansand, Grimstad og Arendal. Universitetet har 8.500 studerende og 900 ansatte.

Det er Norges syvende og nyeste universitet, idet det kun har haft status af universitet siden 2007. Insititutionen blev dog grundlagt som Høgskolen i Agder i 1994. Universitetet består af fem fakulteter (sundhed og helse; humaniora og pædagogik; kunst; teknologi; økonomi og samfundsvidenskab) samt en afdeling for læreruddannelse. Det største campus er beliggende i Kristiansand.

Eksterne henvisninger 
 Universitetet i Agders hjemmeside 

Kristiansand
Grimstad
Arendal
Etableret i 2007
Universiteter i Norge
Universitetet i Stavanger

Universitetet i Stavanger (UiS) er et norsk universitet, der er beliggende i Stavanger. Universitetet har 8.300 studerende og 910 ansatte (2008).

Universitetet blev etableret som Høgskolen i Stavanger i 1994. Den fik universitetsstatus i 2005 og skiftede samtidig navn. I dag består universitetet af et humanistisk, et teknisk-naturvidenskabeligt og et samfundsvidenskabeligt fakultet.

Eksterne henvisninger
 Universitet i Stavangers hjemmeside

Etableret i 1994
Universiteter i Norge
Stavanger
Adolph Tidemand

Adolph Tidemand (født 14. august 1814 i Mandal, død 25. august 1876 i Düsseldorf) var en norsk kunstmaler. Flere af hans værker regnes for at være blandt de mest betydningsfulde fra 1840'ernes og 1850'ernes norske nationalromantik. Særligt kendt er han for Brudeferden i Hardanger (1848), som han lavede sammen med Hans Fredrik Gude. 

Tidemand var 1832-1837 elev af J.L. Lund og C.W. Eckersberg på Det Kongelige Danske Kunstakademi og læste derefter ved Kunstakademie Düsseldorf 1837-1841. Han bosatte sig i Düsseldorf fra 1845 og blev påvirket af det tyske romantiske historiemaleri. Han portrætterede såvel norsk landbrugskultur som hverdagslivet på landet.

Nasjonalgalleriet i Oslo rummer over 100 af hans værker. Udover Brudeferden i Hardanger anses Haugianere (1848) også for at være et af hans hovedværker.

Eksterne henvisninger 

Malere fra Norge
Oscarshall

Oscarshall Slott er et norsk slot beliggende på Bygdø i Oslo. Det opfattes som et af de fornemste eksempler på nygotik i Norge.

Slottet blev opført fra 1847 til 1852 for Oscar I af Sverige efter tegninger af den danske arkitekt Johan Henrik Nebelong. Karl XV af Sverige solgte slottet til den norske stat i 1863, og siden har det stået til rådighed for det norske kongehus. Efter en større restaurering i 1990 blev en del af slottet indrettet som museum.

Eksterne henvisninger 

 Oscarshall på netsiderne til Det Norske Kongehus

Bygninger, konstruktioner og anlæg i Oslo
Seværdigheder i Oslo
Slotte i Norge
Frogner
Landkreis Starnberg

Landkreis Starnberg er en landkreis i den sydvestlige del af  Regierungsbezirk Oberbayern i den tyske delstat Bayern . Nabolandkreise er mod nord Landkreis Fürstenfeldbruck, mod øst  Landkreis München, mod sydøst Landkreis Bad Tölz-Wolfratshausen, mod syd Landkreis Weilheim-Schongau og mod vest ligger Landkreis Landsberg am Lech.

Geografi 
Landkreis Starnberg kaldes "Fünf-Seen-Land" (de fem søers land). Den omfatter den nordvestlige del af des Starnberger See, Weßlinger See, Wörthsee, Pilsensee og de østlige dele af Ammersee. Mellem Starnberger See (584 moh.) og Ammersee (533 moh.) er der et bakkelandskab, hvor Berndorfer Buchet (750 moh.) ved Obertraubing er det højeste punkt i området. Ilkahöhe (726 m) ved Tutzing er et kendt udsigtspunkt, hvor man kan se over  Starnberger See til  Alperne. På den nordlige bred forlader floden Würm Starnberger See. Den løber gennem en flad floddal, og forlader landkresin ved Krailling med retning mod München.

Byer og kommuner 

Kreisen havde   indbyggere pr.

Eksternme henvisninger 

 Landratsamt Starnberg
Gudolf Blakstad

Gudolf Blakstad (født 19. maj 1893 i Gjerpen, død 22. november 1985 i Oslo) var en norsk arkitekt.

Blakstad var uddannet fra Norges Tekniske Høgskole og arbejdede sammen med Arnstein Arneberg og Herman Munthe-Kaas. Blakstad blev kendt for sit arbejde i overgangen fra nyklassicisme og funktionalisme. Han har tegnet flere bygninger i Oslo sammen med Herman Munthe-Kaas, som han drev tegnestue sammen med. Bl.a. står de to bag Odd Fellow-bygningen, Kunstnernes Hus og Handelsgymnasiet.

Eksterne henvisninger 

Arkitekter fra Norge
Mac OS X Snow Leopard

Mac OS X Snow Leopard (Mac OS X 10.6) er en generation af Apples styresystem, Mac OS X.

Steve Jobs annoncerede første gang Snow Leopard på Worldwide Developers Conference den 8. juni 2008.
Den første offentlige demonstration blev leveret på WWDC 2009 af Serlet og Phil Schiller.

Snow Leopard har har som formål at være mere kompakt, effektiv og kompatibel. Selve styresystemet fylder mindre end forgængeren.

Snow Leopard blev frigivet til salg den 28. august 2009 over hele verden.
Den nye version kræver en Mac med Intel-processor, hvilken alle Macs udviklet efter januar 2006 har.

Nyheder i OS X 10.6 

 Support af Microsoft Exchange
 64-bit adressering, computeren kan dermed behandle dobbelt så mange instruktioner pr. taktfrekvens, hvilket øger antallet af udregninger og andre opgaver drastisk.
 Mac OS X Snow Leopard kan styre op til 16 EB exabytess – det er 16 milliarder GB hukommelse.
 Kan nu understøtte op til 16 TB RAM (16.000 GB) – ca. 500 mere end hvad nutidens Mac-computere kan have i dag.
 Grand Central Dispatch – er et sæt teknologier der gør det nemmere for udviklere at udnytte systemet fuldt ud.
 OpenCL – (Open Computing Language) C-baseret programmeringssprog
 QuickTime X, den næste generation af QuickTime

Eksterne henvisninger 
 Mac OS X 10.6 Snow Leopard
 Snowleopard.wikidot.com En brugerredigeret liste over programmer kompatible med Snow Leopard

Snow Leopard
Poul Boeg

Poul Boeg (født 13. januar 1919 i København, død 8. marts 2010) var en dansk jurist og tidligere folketingsmedlem for Centrum-Demokraterne.

Boeg var uddannet cand.jur. og translatør i engelsk. Han arbejdede i Justitsministeriet og Udenrigsministeriet, FN og på Danmarks ambassade i New York City. Han var medlem af Folketinget fra 1973 til 1975 og var forinden med til at stifte Centrum-Demokraterne. Efter sin korte politiske karriere blev han lektor i statsret ved Københavns Universitet og medlem af Landsskatteretten. 

I 2008 udgav han bogen Den dobbelte kiste, der er en samling af hans kronikker og essays.

Kilder 
 Mindeord for Poul Boeg 
 Fødselsdagsomtale fra Uge-Nyt Fredensborg

Jurister fra Danmark
Folketingsmedlemmer i 1970'erne
Tidligere folketingsmedlemmer fra CD
Personer fra København
Ingeborg Suhr

Ingeborg Rasmine Dorthea Suhr Mailand (16. juni 1871 i Kølstrup – 27. marts 1969 i Bagsværd) var en dansk forfatter og husholdningsskoleleder. Hun startede i 1901 en husholdningsskole, Suhrs Husholdningsskole, som senere blev splittet op i Suhrs Seminarium og Suhrs Husholdningsskole.

Kogebøgerne 

I 1909 udgav Ingeborg Suhr kogebogen Mad på Gjellerups Forlag. Bogen udkom i 26 oplag og blev trykt i 237.000 eksemplarer. Bogen blev en klassiker og afspejlede i høj grad den danske madkultur i starten af 1900-tallet.
I 2009 udkom bogen i en moderne udgave for at fejre 100 års-jubilæet for den oprindelige kogebog. Selvom bogen stadig tog afsæt i danske retter, indgik nu sushi, guacamole og smoothies på linje med de danske kendinge.

Ekstern henvisning 
 Dansk Kvindebiografisk Leksikon - Ingeborg Suhr Mailand

Eksterne henvisninger 
 

Kogebogsforfattere fra Danmark
Danskere i 1900-tallet
Dansksprogede forfattere fra Danmark
Resistentialisme

Resistentialisme er en satirisk teori som bekræfter troen på, at alting er mod én. I følge teorien foregår der en krig mellem mennesker, og alle tingene omkring dem. Fra et resistentialistisk perspektiv er det, at fjernbetjening pludselig ikke er til at finde, fordi den selv har gemt sig, hvilket bliver set som værende et angreb fra genstandenes side af. Er man tilhænger af resistentialisme, kaldes man for en resistentialist.

Teorien blev opfundet af humoristen Paul Jennings i en artikel med overskriften "Report on Resistentialism" (dansk: "Rapport om Resistentialisme"), først offentliggjort i The Spectator i 1948,<ref>Report on Resistentialism, The Spectator, 23. april 1948</ref> og senere genoptrykt i The New York Times. Resistentialismens slogan er; Les choses sont contres nous som er fransk og betyder Ting er mod os''.

Referencer 

Satire
Egetæpper

Egetæpper, undertiden blot Ege, er en dansk virksomhed, der er en af Europas største producenter af gulvtæpper. I regnskabsåret 2008/2009 omsatte koncernen for 775 mio. kr. og beskæftigede 510 ansatte. Hovedsædet er beliggende i Herning.

Egetæpper har sit navn efter Mads Eg Damgaard, der i 1938 grundlagde virksomheden som Herning Bomuldsvæveri. Damgaard omdannede i 1951 virksomheden til et aktieselskab, der senere blev moderselskab i Egekoncernen og noteret på Københavns Fondsbørs. Mere end halvdelen af produktionen går i dag til eksport, bl.a. til England, Frankrig, Tyskland og Skandinavien.

Fra 1. december 2016 køber Egetæpper 75% af aktierne i den tyske tæppefabrikant Carpet Concept. Resten af aktierne kan købes om tidligst 5 år. Stifteren af CC, Thomas Trenkamp, bliver i virksomheden som direktør og minoritetsaktionær i endnu 5 år. Egetæpper bliver med købet en af verdens største vævespecialister. Købspris:24 millioner euro, hvilket er 180 millioner danske kroner.

Siden 2002 har Egetæpper været kongelig hofleverandør.

Eksterne henvisninger
 Egetæppers hjemmeside 

Etableret i 1938
Tekstilvirksomheder i Danmark
Leverandører til Det Kongelige Danske Hof
Virksomheder i Herning
OMX Copenhagen Small Cap
Oscar de la Renta

Óscar de la Renta , egentlig Óscar Aristides Renta Fiallo (født 22. juli 1932 i Santiago de los Caballeros, Den Dominikanske Republik, død 20. oktober 2014) var en amerikansk tøjdesigner.

De la Renta begyndte som lærling hos Antonio Castillo og Cristóbal Balenciaga i Paris og gik sidenhen over til Elizabeth Arden i 1963. Efter to år hos Arden etablerede han sit eget modehus, der slog igennem med flamenco-inspireret tøj i stærke farver. Oscar de la Renta har desuden designet for huset Pierre Balmain.

Eksterne henvisninger 

 
 

Modeskabere fra USA
Amerikanere i 1900-tallet
Amerikanere i 2000-tallet
John Cusack

John Paul Cusack (født 28. juni 1966 i Evanston, Illinois) er en amerikansk skuespiller og manuskriptforfatter.

Efter et år som studerende ved New York University helligede han sig skuespillet og fik sin første hovedrolle i The Sure Thing i 1985. Det store gennembrud kom dog først med Alle elsker Lloyd fra 1989, der samtidig var Cameron Crowes debut som instruktør. Cusack var både medvirkende og manuskriptforfatter i Grosse Pointe Blank (1997) og High Fidelity (2000), hvor danske Iben Hjejle også medvirkede.

Han er politisk engageret og blogger af og til på den liberale blog The Huffington Post. Han har markeret sig som indædt modstander af George W. Bushs regering og dennes beslutning om at indlede Irakkrigen.

Filmografi i udvalg 
 1984: Abefest for viderekomne
 1985: Drømmepigen
 1987: Broadcast News
 1989: Alle elsker Lloyd
 1991: True Colors
 1997: Grosse Pointe Blank
 1997: Con Air
 1998: Den tynde røde linje
 1999: Being John Malkovich
 2000: High Fidelity
 2001: Lunefulde lykke 
 2001: America's Sweethearts
 2003: Identity
 2005: Must Love Dogs
 2007: 1408
 2007: Martian Child
 2008: War, Inc.
 2009: 2012 
 2014: Love & Mercy
 2016: Cell

Eksterne henvisninger 

 

Skuespillere fra Illinois
Signe Svendsen

Signe Svendsen (født 16. oktober 1974 i Nyborg) er en dansk sanger og sangskriver. Født og opvokset i Nyborg. Hun blev student fra Nyborg Gymnasium i 1993 og uddannet fra Rytmisk Musikkonservatorium i 2003.

Karriere 

Den 6. september 2010 udgav hun debutalbummet Ny passager, hvor 8 af 10 sange er skrevet af hende selv. Ved efterårskoncerterne i 2011 kunne man købe albummet Live 2010. Titelnummeret ”Ny Passager” blev i 2011 trykt i Poltikens ”Poetisk”, hvor Thomas Bredsdorff fremhævede digte og tekster. Ligesom teksten til ”Ny Passager” var en del af Folkeskolens Skriftlige afgangseksamen i 2011. Niels Skousen optræder på albummet på sangen ”Gentagelsen”.

I juni 2012 udkom singlen "Din Sang" som optakt til et kommende album. Hun udgav sit andet album, Kun de faldne rejser sig igen, den 9. september 2013. Producer Lars Skjærbæk. Sangen "Hjemløse Hjerter", fra dette album, er blev optaget i Arbejdersangbogen.

I 2016 udgav hun albummet Rift, hvor sangen "Strejfer" var første single. Også dette er produceret af Lars Skjærbæk. Hun blev nomineret som årets sangskriver til DMA Folk for Rift.

31. januar 2020 udkommer albummet Det Forlyder på Signe Svendsens eget label Lydia Gramophone. Producer Lars Skjærbæk. På albummet synger hun duetten ”Langsom Musik” med Michael Falch. 

Kort efter modtager hun Hovedprisen på kr. 50.000 ved Odense Live Prisen 2020.

I 2021 udgiver hun EP’en Genbesøgt, der er genindspilninger af fire sange fra bagkataloget.

D. 14. oktober 2022 udgiver hun albummet Hvem Vil Ikke Elskes Igen på Lydia Gramophone. Albummet bliver af Politiken kåret som et ud af de ti bedste danske album i 2022 og får fem hjerter af Kim Skotte. Fyens Stiftstidende giver albummet 5 stjerner og Nordjyske kalder det for ”en kandidat til årets dansksprogede album”. 

Signe Svendsen har turneret siden 2008 og har arbejdet sammen med musikere som: Troels Skjærbæk, Nikolaj Heymann, Søren Poulsen, Thomas Alstrup, Palle Hjorth. Hun spiller både turneer med band og solo. 

Hun blev landskendt, da hun sammen med Rollo & King vandt Melodi Grand Prix 2001 med "Der står et billede af dig på mit bord". I Eurovision Song Contest 2001 blev sangen nr. 2 under titlen "Never Ever Let You Go".

Svendsen har i flere år turneret med Niels Hausgaard som sanger i hans shows; Os der Glor (2007), I alle de rige Lande (2008), Hvad Munden er fuld af (2009), Jomfru igen (2010) og i 2011-2013.

Hun har desuden medvirket i flere tv-programmer, som vært i Prinsesse for en aften (2003), sammen med B.S. Christiansen i Signe og B.S. på afveje i 2003 og Signe & B.S. i Tasmanien i 2004. Fra 2006-2011 var hun en del af panelet i Spørg Charlie på TV 2 Charlie. Har siden 2008 samarbejdet med Niels Hausgaard og medvirket på hans turnéer i 2008, 2009, 2012, 2013, 2014, 2015.

Diskografi

Albums 

Livealbums
 2011: Live 2010
 2012 Sange på Tour

Singler 

Gæsteoptræden

Filmografi 
 2003 Signe og B.S. på afveje
 2003 Prinsesse for en aften
 2004 Signe & B.S. i Tasmanien
 2006-2011 Spørg Charlie

Referencer

Eksterne henvisninger 
 Signe Svendsens hjemmeside
 
 

Sangere fra Danmark
Danskere i 1900-tallet
Danskere i 2000-tallet
Personer fra Nyborg
Marianne Florman

Marianne Florman (født Marianne Florman Christensen 1. juni 1964 på Frederiksberg) er en tidligere dansk håndboldspiller, studievært, forfatter, stifter af True Lead Academy, coach, foredragsholder og OL-guldvinder.

Karriere

Uddannelse 
Florman er uddannet bachelor i teknologi- og samfundsvidenskabelig udvikling fra RUC i 1989 og bachelor i pædagogik samme sted i 1995. Hun har desuden læst pædagogisk psykologi ved Danmarks Pædagogiske Universitet og fra 2009 er hun på diplomuddannelsen i journalistik ved Danmarks Journalisthøjskole.

Håndbold 
Hun begyndte sin håndboldkarriere som målvogter i IF Hjorten i 1980, men skiftede i 1987 til 1. divisionsklubben Rødovre Håndboldklub. Hun blev i 1990 udtaget til landsholdet, hvor hun spillede venstre fløj. Højdepunktet for hendes sportslige karriere var 1996, hvor Danmark både vandt guld ved OL i Atlanta og europamesterskabet i december samme år. I 1997 mistede Florman pladsen på landsholdet, men valgte først i 2001 da hun blev gravid med sit første af to børn - at indstille sin håndboldkarriere. I alt nåede hun at spille 110 landskampe, i hvilke hun scorede 170 mål.

Senere karriere 
Fra 1998 til 2000 var hun studievært på DR Sporten, og i 2005 var hun vært på Hjemmeværnsmagasinet på dk4 samt redaktør på motionsmagasinet FriPuls. Hun deltog desuden i første sæson af Vild med dans i 2005. Siden 2008 har hun været vært på Ha' det godt på DR1.

Siden er det blevet til en lang række foredrag og bøger, ligesom Florman stadig har været engageret i elitesport som medlem af aktivkomiteen i Danmarks Idræts-Forbund. Hun har ikke spillet håndbold – siden 2008 i 1. divisionsklubben Møns Håndboldklub.

Marianne Florman holder stadig foredrag i hele landet se www.florman.dk om blandt andet motivation, samarbejde og individets ansvar i fællesskabet.

Da Florman flyttede til Møn i 2003 og købte sig et par heste, skiftede karrieren retning og Florman inddrog nu alle hendes erfaringer til samarbejdet mellem heste og mennesker. Marianne har ud over foredrag til erhvervsivet i dag også sin egen virksomhed www.trueleadacademy.dk, der inkluderer heste i både terapi, coaching, mentoring, autentisk ledelse - samt hjælp til ryttere der gerne vil forstå og have en tættere relation med hesten. "Vejen til hestens hjerte - og dit eget" inkluderer i høj grad egen personlig udvikling.

OL-medaljer 
 1996:

Bibliografi 
 1996: En jernladys lærdom
 1997: Kunsten at gøre sig umage (medforfatter)
 1998: Drømmemanden (medforfatter)
 1998: Husk passet (medforfatter)
 2004: Løbebog for kvinder (med Jens Hansen)
 2017: ‘’Vejen til hestens hjerte / og dit eget ‘’ (med Mathilde Denning)

Referencer

Eksterne henvisninger 
 Marianne Flormans hjemmeside
 Marianne Flormans hjemmeside om heste

Personer fra Frederiksberg
Håndboldspillere fra Danmark
Tv-værter fra Danmark
Faglitterære forfattere fra Danmark
Olympiske mestre fra Danmark
Medaljevindere fra Danmark ved sommer-OL 1996
Dansksprogede forfattere fra Danmark